Henri de Toulouse-Lautrec

Henri Marie Raymond de Toulouse-Lautrec-Monfa bio je francuski slikar i grafičar.

Od djetinjstva je bio invalid, zakržljalih nogu usljed pada s konja, te, osuđen na nepokretnost, crta i slika najviše životinje. Od 1883. studirao je u Parizu, no na njega utječu impresionisti, pasteli Edgara Degasa i japanski višebojni drvorezi. U krugu boema na Montmartreu stalan je posjetitelj kavana, kabareta, cirkusa i javnih kuća. Opčinjen pokretom, crta likove konja, igrača, igračica i akrobata, ali njegov lucidan duh ispunjen gorčinom utječe da ih svojim oštrim potezima hvata u trenutku kada dobijaju neobičan, groteskni izgled.

Lautrec nas uvlači i u svijet žena iz javne kuće. U njihovim portretima naglašava ono što je lično u držanju ili plesu svake od njih. Crtajući taj svijet i polusvijet ostvaruje hroniku alkoholiziranoga, erotičnoga i morbidnog ambijenta pariskog fin-de-sièclea. Oko 1893. počinje rad na višebojnoj litografiji, izvodeći portrete i karikature, a posebno plakate (prva djela visoke likovne vrijednosti u ovoj struci), s figurama varijetetskih artista. Umro je u 37. godini rastrojen alkoholom i sifilisom.

Kategorija:Francuski slikari
Kategorija:Rođeni 1864.
Kategorija:Umrli 1901.
Kategorija:Slikari postimpresionizma